על גבעות טבעון
אימצו, עלו איתנו ; אל הגבעה הזאת, ; והצטרפו עימנו ; ביופי לחזות: ; קרני השמש ממזרח ; שוב מפציעות לכם, ; וחושך מפניהן יברח ; ליום חדש, השכם. ; ממול - רכסו של הכרמל ; לוטה בערפיליו. ; משמאל נפער לו יזרעאל  ; חובק שדות אליו. ; שומר על סוס ובית - ; עיני כולכם רואות- ; כבשות משפחת זייד ; בגיא חשוף רועות. ; המעיין באלרואי ; עוד מפכה מימיו, ; והגשרון באין רואים ; נזכר שוב בימיו: ; כיצד הילכה בו רכבתו ; בקצב התורכי, ; והקטר כך לאיטו ; ראה קישון נקי. ; ומזרחית ממנו, ; שוכן במסתרים, ; עבר שכבר איננו: ; כוכי בית שערים. ; עלו מסבך המערות ; אל נוף קדומים מושך, ; וראו מנתיב השיירות ; לובנו של קבר שייח'. ; שני נחליאלי וגם סיס ; חורפים מעל קישון, ; ומצייצים לתל קסיס: ; "שוב לילה רד. לישון!". ; כי טוב מראה עיניים ; לכל צד שפונים, ; ואם באים בשניים - ; זה טוב עשרות מונים.; 